Park is geseën met pragtige leerders, besondere personeel, ‘n innoverende beheerliggaam en betrokke OOV. Ons borge verdien lof vir hulle ondersteuning in moeilike ekonomiese jare en ons is dankbaar vir die onderrigvennote van hierdie aard.
Die onlangse suksesse en uitsonderlike prestasies neem ons na nuwe hoogtes.
Ons skop af met ‘n derde Graad R-klas wat ‘n belangrike voedingsbron vir die skool is.
Die eerste Blitsbrein-kompetisie word aangebied.
Die eerste Ensemble en spreekkore neem deel tydens die Eisteddfod.
Ons wen die vierde agtereenvolgende jaar die Wes-Kaap Astro-Quiz kompetisie en verteenwoordig Wes-Kaap by die Nasionale Kampioenskappe in Johannesburg. Ons eindig algeheel vyfde in Suid-Afrika.
Ons Graad R-, Junior- en Seniorkoor presteer uitstekend tydens die Eisteddfod en die Outeniqua Koorfees.
Die 0/13-rugbyspan sluit hul rugbyseisoen op ‘n hoë noot af deur die liga te wen.
Die bou van die mini-kunsgrasbaan in die vierkant.
Die onderwys bied jaarliks groter uitdagings ten opsigte van toelatings, die aanstelling van onderwysers en boonop die inbring van ‘n derde taal. Om hierdie veeleisende uitdagings die hoof te bied, moet ons kophou, karakter en waagmoed toon (head, hearts en guts). Ons sal aanpasbaar moet wees en spanwerk moet toon om suksesvol anderkant uit te kom.
Volhoubare sukses hang af van morele intelligensie, emosionele intelligensie, kreatiwiteit, aanpasbaarheid, selfdissipline en gehardheid. Hoe suksesvol die skool in die toekoms gaan wees, gaan afhang van hierdie faktore. Wat gaan ons ouers se benadering/“mindset” wees? Gaan ons benadering diè van ‘n kampioen wees? Ouers moet waak dat politiek en die sogenaamde regte van kinders nie die ontwikkeling van ons jeug beïnvloed nie. Die doel van ware mentors is nie net om mense te leer om die regte ding te doen nie, maar ook om dit te geniet; om nie net fluks te wees nie, maar om verveeld te wees met niksdoen; om nie net boekgeleerdheid te bekom nie, maar om kennis lief te hê en lewenswysheid te ontwikkel; om nie net regverdigheid volgens die letter van die wet te beoefen nie, maar om waarlik te honger en dors na geregtigheid.